Landesring der Unabhängigen
Dr Landesring vod en Unabhängige (abgchürzd LdU) isch e politischi Partei i dr Schwiiz gsi.

Es het en vo 1936 bis 1999 gä.

De Landesring isch vom Gottlieb Duttweiler zäme mit em Balz Zimermaa gründed worde. Mit dr Ziit hed dr LdU Sitz i de Kantòonsregierige vo Züri, Sanggalle, Bärn, Aargou u Baselstadt berchòo.

Sis Ziil isch e Kapitalismus mid soziaaler Verantwortig gsi; d Partei hed zu allne wichdige politische Fraage, wi dr AHV oder em Froueschdimmrächd iri Méinig ghaa.

Si grööschd Erfolg hed dr LdU bi de Waale vo 1967 gha, wo d Partei sächzä Nazionalrats- u dr èerschdi Ständeratssidz berchòo hed. I de 1970er Jaar hed sin Iifluss abgnoo, under angerem wil er zviu verschidni Thèmene ghaa hed, wo nümm zämebasst héi: dr Umwältschudz (wo dr LdU öpen ab 1970 verdéidigd het), soziaali Verantwortig u dr Liberalismus.

Literatur 

 Jean Meynaud, Adalbert Korff: Die Migros und die Politik.  der Landesring der Unabhängigen. Migros-Genossenschafts-Bund, Zürich 1967.
 Hans Georg Ramseier: Die Entstehung und Entwicklung des Landesringes der Unabhängigen bis 1943. Diss. Glattbrugg, Zürich 1973.
 Erich Gruner: Die Parteien in der Schweiz. 2. neu bearbeitete und erweiterte Auflage. (Helvetia Politica Series B 4). Francke, Bern 1977, ISBN 3-7720-1345-7
 Frank Wende: Lexikon zur Geschichte der Parteien in Europa. Kröner, Stuttgart 1981, ISBN 3-520-81001-8, S. 614–615.

Weblink 
 Dossier Landesring der Unabhängigen 1987–2003 us em Jahrbuch Schweizerische Politik (PDF-Datei; 146 kB)

 
Liberali Partei